**UK Championship** on maailmanmestaruuskisojen jälkeen toiseksi arvostetuin snookerin ranking-turnaus. Se on käyty vuosittain vuodesta 1977 lähtien, jolloin se oli avoin ainoastaan Yhdistyneen kuningaskunnan ja Irlannin pelaajille järjestetty kutsuturnaus. Tuolloin finaalissa Irlannin Patsy Fagan voitti walesilaisen Doug Mountjoyn luvuin 12-9. Avoin ja ranking-turnaus *UK Championshipista* tuli vuonna 1984.

Vuosien mittaan turnauksen palkintorahat ovat kasvaneet huimasti sen alusta; ensimmäisessä turnauksessa voittaja sai palkintorahaa £2 000, kun huippuvuosina 2001 ja 2007 voittaja Ronnie O’Sullivanille annettiin £100 000.

Turnauksen sponsoreina ovat toimineet vuosien mittaan *Super Crystalate*, *Coral*, *Tennents*, *Stormseal*, *Royal Liver Assurance*, *Liverpool Victoria Assurance*, *Powerhouse*, *Travis Perkins*. Vuosiksi 2006-2008 World Snooker Association teki sopimuksen *Maplin Electronics*-yrityksen kanssa. Sen jälkeen sponsoreina ovat toimineet *Pukka Pies*, *12Bet.com* sekä *williamhill.com*.

Historiallisia tapahtumia
-------------------------

Jo 30 vuotta ammattilaisten huipputasolla pelannut Steve Davis kykeni puolustamaan vuonna 1984 saavuttamaansa *UK Championship*-titteliään jopa kolme kertaa peräkkäisinä vuosina tämän jälkeenkin. Hän voitti turnauksen joka vuosi vuosina 1984-1987. Kaiken kaikkiaan Davis on ollut 10 kertaa tämän turnauksen finaalissa ja voittanut näistä kuusi.

Vuonna 1987 Willie Thorne teki turnauksen historian ensimmäisen *maksimibreikin* 147 pistettä.

Vuonna 1992 Peter Ebdon teki turnauksen historian toisen *maksimibreikin*.

Vuonna 1993 nuori *The Rocket* Ronnie O’Sullivan voitti turnauksen ollessaan vain 17-vuotias. Hän on näin kaikkien aikojen nuorin ranking-turnausvoittaja. O’Sullivan on voittanut turnauksen finaalissa kahdesti kaikkien aikojen snookerin pelaajan Stephen Hendryn ja voittanut turnauksen yhteensä neljä kertaa.

Hendry oli lähellä yhtä vakuuttavaa suoritusta kuin Davis voittaen turnauksen kolmena vuonna peräkkäin vuosina 1994-1996 ja ollen vielä vuonna 1997 finaalissa, jossa O’Sullivan kuitenkin katkaisi hänen voittoputken. Vuoden 1994 turnauksessa Hendry teki toistaiseksi eniten sadan pisteen ylittäviä lyöntisarjoja yhden ottelun aikana tehden niitä jopa seitsemän.

Vuonna 1995 Hendry teki turnauksen historian kolmannen *maksimibreikin*.

Vuonna 1996 turnauksessa maltalainen Tony Drago suoritti maailman toistaiseksi nopeiten tehdyn sadan pisteen ylittävän lyöntisarjan ammattilaisturnaustasolla. Lyöntisarjaan kului aikaa 3 minuuttia ja 31 sekuntia.

Vuonna 1999 Hendry teki turnauksen historian neljännen ja oman uransa seitsemännen *maksimibreikin*.

Vuonna 2000 Mick Dyson teki turnauksen historian viidennen *maksimibreikin*.

Vuonna 2004 Jamie Burnett teki myös yhden lajin ennätyksen. Hän suoritti toistaiseksi turnaustasolla suurimman lyöntisarjan 148 pistettä aloittaen *freeball*-tilanteesta tyhjentäen sitten kaikki pallot pöydältä. Samassa turnauksessa David Gray teki turnauksen historian kuudennen *maksimibreikin*, joten tällöin harvinaislaatuisesti turnauksen suurimman lyöntisarjan palkinto meni eri henkilölle, kuin sille, joka teki *maksimin*.

Vuonna 2005 tehtiin turnauksessa historiaa, kun kiinalaisnuori Ding Junhui voitti ensimmäisenä britteinsaarten ulkopuolelta tulevana pelaajana finaalissa turnauksen nelinkertaisen mestarin ja kuusinkertaisen maailmanmestarin Davisin luvuin 10–6.

Vuoden 2007 voittajaksi selviytyi Ronnie O’Sullivan, joka ansaitsi £30 000 bonusta tehtyään semifinaalissa turnauksen historian seitsemännen *maksimibreikin* Mark Selbyä vastaan tasatilanteessa 8-8. Finaalissa O’Sullivan kukisti Stephen Maguiren murskanumeroin 10–2.

Vuonna 2008 Ding Junhui teki turnauksen historian kahdeksannen, ja uransa toisen, *maksimibreikin*.

Vuonna 2009 Ding voitti turnauksen jo toistamiseen. 

Vuonna 2010 John Higgins voitti turnauksen jo kolmannen kerran tiukan taistelun jälkeen Mark Williamsia vastaan luvuin 10–9.

Voittajat
---------

### Ranking-turnaus


| Vuosi | Voittaja | Finaalivastustaja | Tulos |
| --- | --- | --- | --- |
| 2023 | Englanti Ronnie O'Sullivan | Kiina Ding Junhui | 10–7 |
| 2022 | Pohjois-Irlanti Mark Allen | Kiina Ding Junhui | 10–7 |
| 2021 | Kiina Zhao Xintong | Belgia Luca Brecel | 10–5 |
| 2020 | Australia Neil Robertson | Englanti Judd Trump | 10–9 |
| 2019 | Kiina Ding Junhui | Skotlanti Stephen Maguire | 10–6 |
| 2018 | Englanti Ronnie O’Sullivan | Pohjois-Irlanti Mark Allen | 10–6 |
| 2017 | Englanti Ronnie O’Sullivan | Englanti Shaun Murphy | 10–5 |
| **Betway UK Championship** |
| 2016 | Englanti Mark Selby | Englanti Ronnie O’Sullivan | 10–7 |
| 2015 | Australia Neil Robertson | Kiina Liang Wenbo | 10–5 |
| **Coral UK Championship** |
| 2014 | Englanti Ronnie O’Sullivan | Englanti Judd Trump | 10–9 |
| **williamhill.com UK Championship** |
| 2013 | Australia Neil Robertson | Englanti Mark Selby | 10–7 |
| 2012 | Englanti Mark Selby | Englanti Shaun Murphy | 10–6 |
| 2011 | Englanti Judd Trump | Pohjois-Irlanti Mark Allen | 10–8 |
| **12Bet.com UK Championship** |
| 2010 | Skotlanti John Higgins | Wales Mark Williams | 10–9 |
| **Pukka Pies UK Championship** |
| 2009 | Kiina Ding Junhui | Skotlanti John Higgins | 10–8 |
| **Maplin UK Championship** |
| 2008 | Englanti Shaun Murphy | Hongkong Marco Fu | 10–9 |
| 2007 | Englanti Ronnie O’Sullivan | Skotlanti Stephen Maguire | 10–2 |
| 2006 | Englanti Peter Ebdon | Skotlanti Stephen Hendry | 10–6 |
| **Travis Perkins UK Championship** |
| 2005 | Kiina Ding Junhui | Englanti Steve Davis | 10–6 |
| 2004 | Skotlanti Stephen Maguire | Englanti David Gray | 10–1 |
| 2003 | Wales Matthew Stevens | Skotlanti Stephen Hendry | 10–8 |
| **Powerhouse UK Championship** |
| 2002 | Wales Mark Williams | Irlanti Ken Doherty | 10–9 |
| **UK Championship** |
| 2001 | Englanti Ronnie O’Sullivan | Irlanti Ken Doherty | 10–1 |
| **Liverpool Victoria UK Championship** |
| 2000 | Skotlanti John Higgins | Wales Mark Williams | 10–4 |
| 1999 | Wales Mark Williams | Wales Matthew Stevens | 10–8 |
| 1998 | Skotlanti John Higgins | Wales Matthew Stevens | 10–6 |
| 1997 | Englanti Ronnie O’Sullivan | Skotlanti Stephen Hendry | 10–6 |
| **UK Championship** |
| 1996 | Skotlanti Stephen Hendry | Skotlanti John Higgins | 10–9 |
| **Royal Liver Assurance UK Championship** |
| 1995 | Skotlanti Stephen Hendry | Englanti Peter Ebdon | 10–3 |
| 1994 | Skotlanti Stephen Hendry | Irlanti Ken Doherty | 10–5 |
| 1993 | Englanti Ronnie O’Sullivan | Skotlanti Stephen Hendry | 10–6 |
| 1992 | Englanti Jimmy White | Englanti John Parrott | 16–9 |
| **UK Championship** |
| 1991 | Englanti John Parrott | Englanti Jimmy White | 16–13 |
| **Stormseal UK Championship** |
| 1990 | Skotlanti Stephen Hendry | Englanti Steve Davis | 16–15 |
| 1989 | Skotlanti Stephen Hendry | Englanti Steve Davis | 16–12 |
| **Tennents UK Championship** |
| 1988 | Wales Doug Mountjoy | Skotlanti Stephen Hendry | 16–12 |
| 1987 | Englanti Steve Davis | Englanti Jimmy White | 16–14 |
| 1986 | Englanti Steve Davis | Englanti Neal Foulds | 16–7 |
| **Coral UK Championship** |
| 1985 | Englanti Steve Davis | Englanti Willie Thorne | 16–14 |
| 1984 | Englanti Steve Davis | Pohjois-Irlanti Alex Higgins | 16–8 |

### Kutsuturnaus


| Vuosi | Voittaja | Finaalivastustaja | Tulos |
| --- | --- | --- | --- |
| 1983 | Pohjois-Irlanti Alex Higgins | Englanti Steve Davis | 16–15 |
| 1982 | Wales Terry Griffiths | Pohjois-Irlanti Alex Higgins | 16–15 |
| 1981 | Englanti Steve Davis | Wales Terry Griffiths | 16–3 |
| 1980 | Englanti Steve Davis | Pohjois-Irlanti Alex Higgins | 16–6 |
| 1979 | Englanti John Virgo | Wales Terry Griffiths | 14–13 |
| 1978 | Wales Doug Mountjoy | Englanti David Taylor | 15–9 |
| **Super Chrystalate UK Championship** |
| 1977 | Irlanti Patsy Fagan | Wales Doug Mountjoy | 12–9 |

Lähteet
-------

1. ↑  Snooker Images (Arkistoitu – Internet Archive) *UK Championship Tournament Page*